Río Sil

O río Sil (con ixe mesmo nombre en gallego y castellano) ye un río d'o norte d'a peninsula iberica, que tien o suyo naixedero en La Cueta (Leyón, Castiella y Leyón), a o piet de Penya Orniz, a 1.980 metros d'altaria sobre o livel d'a mar. En estar un afluent d'o río Miño, as suyas auguas i desauguan en Os Peares, dimpués d'un recorrito de 228 km de longaria, drenando una cuenca hidrolochica de 7.982 km² de superficie, y fendo a mayor parte d'o suyo recorrito por a provincia d'Orense en Galicia. O suyo cabal meyano ye de 100 m³/s.

En o suyo recorrito as prencipals localidaz que trescruza son Villablino, Toreno y Ponferrada en Castiella y Leyón y O Barco de Valdeorras, A Rúa y Quiroga en Galicia.

 Afluents 
Por a marguin ezquierda, o río Sil recibe a auguas d'o río Boeza, o río Cabreira, o río Casoio y o río Bibei (con os suyos afluents, o río Camba, o río Navea y o río Xares).

Antiparte, por a suya marguin dreita i desauguan o río Cúa, o río Selmo, o río Leira, o río Soldón, o río Quiroga, o río Lor y o río Cabe (con o suyo afluent o río Mao).

En u suyo curso se hi puet trobar cuantos entibos, destacando-ie l'entibo de Bárcena (de 341 km³) y l'entibo de Santo Estevo (de 213 km³).

 Vinclos externos 

Categoría:Ríos de Castiella y Leyón
Categoría:Ríos de Galicia
Categoría:Afluents d'o río Miño